Päevaleht, 6. juuli 1938    Haapsalu linnapea ja Stokholmi kuningliku ooperi dirigendi Sten-Ake Axelsoni vahel on  käimas läbirääkimised, et viimane oma peatsel suvitusreisil Eestisse külastaks ka Haapsalut ja külalisena juhataks Haapsalu suveorkestrit. Kuulduste järgi olevat tunnustatud Rootsi dirigent nõus viibima Haapsalus 26.-29. juulini ja juhatama paari kontserti. Hiljem tahab dirigent Axelson külastada ka Pärnut ja juhatada sealset orkestrit ühel kontserdil.